Šíbl, Jaromír, poslanec NR SR (2021-11-02):
Vážený pán predsedajúci, vážené pani poslankyne, vážení páni poslanci, k predloženému návrhu zákona predkladám pozmeňujúci návrh, ktorý prečítam. Pozmeňujúci návrh poslanca Národnej rady Slovenskej republiky Jaromíra Šíbla k vládnemu návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov (tlač 642). 1. V čl. I 3. bod znie: „3. Za § 53 sa vkladá § 53aa, ktorý znie: „§ 53aa Orgány štátnej správy nesmú na účely svojej činnosti obstarávať kúpu nápojov v jednorazových obaloch.“.“ Tento bod nadobúda účinnosť 1. januára 2023, čo sa premietne do článku upravujúceho účinnosť zákona. 2. V čl. I sa za bod 3 vkladá nový bod 4, ktorý znie: „4. § 53a sa vypúšťa.“ Nasledujúce body sa primerane prečíslujú. Tento bod nadobúda účinnosť 1. decembra 2021, čo sa premietne do článku upravujúceho účinnosť zákona. 3. V čl. I bode 5 nadpis § 75d znie: „Požiadavky na jednorazový plastový výrobok“. 4. V čl. I bode 5 nadpis § 75e znie: „Požiadavky na označovanie výrobku“. 5. V čl. I sa za bod 9 sa vkladá nový bod 10, ktorý znie: „10. V § 117 ods. 1 sa za slová „53 ods. 7, 8; § 54 ods. 1 písm. f), ods. 5;“ vkladajú slová „§ 53aa;“. Nasledujúce body sa primerane prečíslujú. Tento bod nadobúda účinnosť 1. januára 2023, čo sa premietne do článku upravujúceho účinnosť zákona. 6. V čl. I bode 10 § 117 ods. 6 sa za slová „§ 62 ods. 6;“ vkladajú slová „§ 75b;“. 7. V čl. I bode 12 Príloha č. 7a k zákonu č. 79/2015 Z. z., v časti C, v časti E bode I.3, v časti F a v časti G bode 3 sa slová „nie však“ nahrádzajú slovom „okrem“. 8. V čl. I bode 12 Príloha č. 7a k zákonu č. 79/2015 Z. z., v časti E, II. bode, 2. bod znie: „2. balóny okrem balónov, ktoré nie sú distribuované spotrebiteľom a sú určené na priemyselné alebo iné profesionálne použitie a spotrebu.“ 9. V čl. I bode 12 Príloha č. 7a k zákonu č. 79/2015 Z. z., v časti G bod 7 znie: „7. balóny okrem balónov, ktoré nie sú distribuované spotrebiteľom a sú určené na priemyselné alebo iné profesionálne použitie a spotrebu.“ 10. V čl. I bode 12 poznámke pod čiarou k odkazu 162 sa citácia „nariadenie vlády Slovenskej republiky č. 527/2008 Z. z., ktorým sa ustanovujú podrobnosti o technických požiadavkách a postupoch posudzovania zhody aktívnych implantovateľných zdravotníckych pomôcok“ nahrádzajú citáciou „zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov“. 11. V čl. II bode 3 sa slová „písm. j) sa slová „a u)“ nahrádzajú slovami „u) a v)“.“ nahrádzajú slovami „písm. i) sa za slová „p) až s)“ vkladá čiarka a slová „a u)“ sa nahrádzajú slovami „u) a v)“.“ 12. V čl. II sa za bod 3 vkladá nový bod 4, ktorý znie: „4. V článku IV sa vypúšťajú slová „a § 103 ods. 23 v bode 5“ a na konci sa pripájajú tieto slová: „a okrem čl. III § 103 ods. 23 v bode 5, ktorý nadobúda účinnosť 1. januára 2023“.“ Nasledujúci bod sa primerane prečísluje. 13. V čl. III sa slová „15. novembra 2021“ nahrádzajú slovami „1. decembra 2021“. Ďakujem, pán predsedajúci, skončil som.